OzLabs/hebrew-wiki-articles huggingface dataset:
פרס פטל הזהב - השחקן הגרוע ביותר

פרס פטל הזהב לשחקן הגרוע ביותר, הידוע גם בשם פרס ראזי (Razzie Award), הוא פרס שנתי הניתן לשחקן הגרוע ביותר של השנה הקודמת במסגרת פרס פטל הזהב.

הראשון שזכה בפרס הוא הזמר ניל דיימונד על משחקו בסרט "זמר הג'אז" ב-1980, למרות שקיבל גם מועמדות לפרס גלובוס הזהב לשחקן הטוב ביותר - סרט קומדיה או מוזיקלי.

האחרון לזכות בפרס הוא לברון ג'יימס על הופעתו בסרט ספייס ג'אם: אגדה חדשה.

רק זוכה אחד בפרס "השחקן הגרוע ביותר" הופיע בטקס ואסף את הפרס שלו באופן אישי: טום גרין שקיבל את הפרס על תפקידו בסרט אחי, איך דפקו אותך.

סילבסטר סטאלון מחזיק בשיא הזכיות בקטגוריה זו עם ארבעה פרסים. שחקנים אחרים עם זכיות מרובות הם אדם סנדלר וקווין קוסטנר עם שלוש זכיות, ופולי שור עם שתיים.<ref></ref>

==קישורים חיצוניים==
* 

==הערות שוליים==

שחקן גרוע ביותר
פטל הזהב, שחקן
פרס פטל הזהב - השחקנית הגרועה ביותר

פרס פטל הזהב לשחקנית הגרועה ביותר, הידוע גם בשם פרס ראזי (Razzie Award), הוא פרס שנתי הניתן במסגרת פרס פטל הזהב לשחקנית הגרועה ביותר של השנה הקודמת. הצורה ההומוריסטית של הפרס גורם גם למועמדות לזכייה להופיע בטקס, להלן רשימה של נמענים ומועמדים לפרס זה, בציון שם הסרט שבגינו היו מועמדים.

השחקנית עם שיא הזכיות היא מדונה עם חמש זכיות. שחקניות אחרות עם ניצחונות מרובים הם בו דרק עם שלוש זכיות, פיה זאדורה, שרון סטון ודמי מור עם שתי זכיות כל אחת.

רק שתי זוכות הופיעו בטקס וקיבלו את הפרס בעצמן, האלי ברי על אשת חתול וסנדרה בולוק על הכל אודות סטיב, שתיהן זכו בפרס אוסקר לשחקנית הטובה ביותר: האלי ברי זכתה בשנה הקודמת עבור מונסטר בול, וסנדרה בולוק זכתה יום לאחר קבלת פטל הזהב עבור הזדמנות שנייה.

==הזוכות==

2020- קייט הדסון והשחקנית המשנה לרקדנית מאדי זיגלר בסרט "מוזיקה"

==קישורים חיצוניים==
* 
==הערות שוליים==

שחקנית גרועה ביותר
פטל הזהב - השחקנית הגרועה ביותר
קטגוריה:נשים בקולנוע
פטל הזהב, שחקנית
קינאז המופעל על ידי AMP

AMPK
AMP-activated protein kinase (ובקיצור: AMPK) הוא אנזים מסוג קינאז בעל תפקיד בהומיאוסטאזיס האנרגטי של התא.

האנזים הוא חלבון הטרו-טרימר המורכב משלוש תת-יחידות שיחד מהוות את האנזים התפקודי: מיחידה קטליטית α, ומשתי תת-יחידות רגולטריות המסומנות ß ו- γ. החלבון שמור מאוד לאורך האבולוציה וחלבונים הומולוגיים לכל 3 תת-היחידות נמצאו בצמחים, שמרים, חרקים ויונקים. החלבון מתבטא במגוון רקמות, כולל הכבד, המוח, ושרירי שלד. 

האנזים המשופעל על ידי עליה ברמות AMP תוך תאיות המעידות על ירידה ברמה האנרגטית. השפעול של AMPK גורם להפעלה של מסלולים קטבוליים המייצרים ATP ובמקביל עוצר מסלולים צורכי ATP, בעיקר מסלולים אנאבוליים. הפעלת האנזים מובילה לחמצון חומצות שומן בכבד וקטוגנזה; עיכוב סינתזת כולסטרול, עיכוב ליפוגנזה ועיכוב סינתזת טריגליצרידים; הגברת חמצון חומצות שומן וצריכת גלוקוז על ידי שרירים; מודולציה של הפרשת אינסולין על ידי תאי בטא בלבלב.

==קישורים חיצוניים==

קטגוריה:אנזימים
יצחק בן דוד (רוכב אופניים)

יצחק (ז'ק) בן דוד (1931 - 25 במאי 2007), היה רוכב אופניים ישראלי, אלוף ישראל במרוץ אופני כביש (1960) שהשתתף באולימפיאדת רומא (1960) במדי נבחרת ישראל.

== ביוגרפיה ==
מרוץ האופניים במכביה ה-5 ברמת גן. יצחק בן דוד שלישי משמאל.
בן דוד נולד בשנת 1931 וגדל במרוקו. בשנים 1950, 1951, 1953 ו-1954 השתתף בן דוד בטור דה מרוקו וזכה במקומות הראשונים[1]. לאחר שעלה לישראל הוא התגורר ברחובו והתאמן והתחרה בקבוצות האופניים של הפועל נהריה, הפועל אשקלון ביחד עם הנרי אוחיון, אף הוא אלוף ישראל במרוץ אופני כביש והפועל נהריה.

=== אלוף ישראל ===
בשנת 1960 זכה בן דוד באליפות ישראל ברכיבת אופני כביש.

באולימפיאדת רומא (1960) השתתף בן דוד במרוץ הכביש יחד עם חברו לאגודה, הנרי אוחיון. המרוץ התקיים בחום של 38º צלזיוס למרחק של 175.38 ק"מ (12 הקפות של 14.615 ק"מ). לאחר שמשקפיו נפלו ובניסיון למצוא אותם הוא רכב בכיוון ההפוך ונפסל על ידי שופטי המרוץ.

במהלך הקריירה הענפה שלו השתתף במרוצים רבים והתחרה עד גיל 70.

בשנת 2007 נפטר בן דוד לאחר ניתוח שעבר בברך שאמור היה לאפשר לו לחזור ולרכב על אופניים, אלא שהתקף לב ושבץ לאחר הניתוח הביאו למותו.

==קישורים חיצוניים==

* 
* אלון וולף, [http://bikepanel.com/p/44313 על ג'ק בן דוד – כוכב רכיבה מקצוען במרוקו ומהרוכבים הגדולים של ישראל], באתר בייקפאנל, 18 בדצמבר 2017

==הערות שוליים==

קטגוריה:רוכבי אופניים ישראלים
קטגוריה:ישראלים ילידי מרוקו
קטגוריה:משתתפים ישראלים באולימפיאדת רומא (1960)
קטגוריה:ישראלים שנולדו ב-1931
קטגוריה:ישראלים שנפטרו ב-2007
הלדותריום

הלדותריום (שם מדעי: Helladotherium; מילולית: "בהמה יוונית") הוא סוג נכחד ממשפחת הג'ירפיים שהתקיים בסוף תקופת המיוקן, לפני 5.332 עד 8.7 מיליון שנים באפריקה, אירופה ואסיה. הוא הוגדר לראשונה ב-1860 בידי החוקר הצרפתי ז'ן אלברט גודרי. ממצאיו התגלו לראשונה בקרבת אתונה, יוון והשתייכו למין Helladotherium grande. מין נוסף - Helladotherium grande, היה גדול יותר והוא ידוע רק מממצאי זרוע מפקיסטן.

ההלדותריום היה יצור גדול-ממדים: גובה כתפיו היה כ-7 מטרים ואורך עצם הירך כ-70 ס"מ. הוא היה קרובו של השיוותריום בעל הקרניים הענקיות, אך קרניו שלו היו קטנות בהרבה והוא נראה כמו אוקפי. ככל הנראה הוא ניזון בעיקר מעלים.

==קישורים חיצוניים==

== הערות שוליים ==

מאובן גולגולת של הלדותריום, במוזיאון תולדות הטבע של [[פירנצה, איטליה.]]

קטגוריה:ג'ירפיים פרהיסטוריים
קטגוריה:יונקים שחיו במיוקן באסיה
קטגוריה:יונקים שחיו במיוקן באפריקה
קטגוריה:מכפילי פרסה שחיו במיוקן
קטגוריה:מגה-פאונה של הנאוגן באירואסיה
קטגוריה:מגה-פאונה של הנאוגן באפריקה
מנגנון גלגל חופשי

מנגנון גלגל חופשי
המנגנון בהקשר גלגל אחורי של אופניים. החור בכיפה השחורה הקטנה שבמרכז מיועד למנגנון שחרור מהיר לגלגל.
קול סיבוב גלגל חופשי
מנגנון גלגל חופשי (אנגלית Free wheel mechanism) הוא אחד המנגנונים האפשריים לחיבור גלגל השיניים האחורי באופניים אל הגלגל האחורי. בישראל נהוג המונח הגרמני פריי-לוף (Freilauf) . 

החיבור הפשוט ביותר האפשרי של גלגל השיניים האחורי באופניים לגלגל האחורי הוא הושבתם על אותו הציר, ללא חציצה. בחיבור כזה, לשניהם אותה מהירות סיבובית. לכן, בחיבור כזה, ובתלות ביחס ההעברה בין גלגל השיניים האחורי לגלגל השיניים הקדמי, נוצר קשר בין מהירות הסיבוב של הגלגל האחורי למהירות הסיבוב שהאופניים משרים על הדוושות. 

יוצא מזה שללא מנגנון הסיבוב החופשי, הרוכב נדרש למאמץ הרבה יותר גדול על מנת לשלוט על האופניים. שכן האופניים מעבירים לדוושות את התנועה הסיבובית של הגלגל האחורי. בנוסף לכך, מאחר שהשרשרת לא מפסיקה לנוע כאשר האופניים בתנועה, קשה יותר לממש מנגנון של העברת הילוכים. על כן, במנגנון סיבוב חופשי, מנתקים את התנועה הסיבובית של הגלגל האחורי מהתנועה הסיבובית של גלגל השיניים האחורי. ואז, רק כאשר הרוכב מסובב את הדוושות לפי רצונו, הוא משרה על גלגל השיניים האחורי תנועה סיבובית. ורק אז נוצר קשר מכני לגלגל האחורי, באופן שגלגל השיניים האחורי מוסיף לסיבוב של הגלגל האחורי בכיוון ההתקדמות בלבד.

מנגנון הסיבוב החופשי הוא המקובל במרבית האופניים. בניגוד לכך, מאחר שבאופני הפיקסי אין הילוכים, בחלקם גם לא משתמשים בו. באופניים בעלי מנגנון סיבוב חופשי, אדם יכול לעמוד על הקרקע ולהניע את האופניים על ידי משיכת כידון האופניים קדימה או אחורה. וזאת בקלות רבה מאוד, כמעט ללא מאמץ. גם בהנעתם קדימה וגם בהנעתם אחורה, הגלגלים והשלדה של האופניים ינועו בכיוון הנדרש. אך בתנועה קדימה לא יהיה סיבוב של הדוושות, גלגלי השיניים או השרשרת. ובתנועה אחורה, כן יהיה סיבוב של חלקים אלו.

לפעמים מכנים פריי-לוף את כל הקסטה, כלומר את כל גלגלי השיניים האחוריים, אם אלו מחוברים לציר הגלגל באמצעות הברגה. אפשרות מתקדמת יותר של קסטה, אשר אינה מכונה פריי-לוף, היא שאוסף גלגלי השיניים האחוריים מחוברים על תושבת. בחיבור של תושבת, מנגנון הגלגל החופשי שתואר נמצא בתוך התושבת.

==קישורים חיצוניים==

קטגוריה:חלקי אופניים
קטגוריה:טכנולוגיה תחבורתית
אוניברסיאדת בנגקוק (2007)

אוניברסיאדת הקיץ ה-24 נערכה בבנגקוק, תאילנד ב-2007; טקס הפתיחה, טקס הנעילה ותחוריות אתלטיקה נערכו באצטדיון ראג'מנגלה. במשחקים השתתפו כ-10,000 ספורטאים.

באוניברסיאדה זו נערכו תחרויות ב-17 ענפי ספורט: אתלטיקה (45 תחרויות), בדמינטון (6 תחרויות), ג'ודו (18 תחרויות), גולף (4 תחרויות), התעמלות (כולל התעמלות אמנותית (8 תחרויות) והתעמלות מכשירים (14 תחרויות)), טאקוונדו (16 תחרויות), טניס (5 תחרויות), טניס שולחן (7 תחרויות), ירי (37 תחרויות), כדורמים, כדורסל (2 תחרויות), כדורעף (2 תחרויות), כדורגל (2 תחרויות), סופטבול, סיף (12 תחרויות), קפיצה למים (12 תחרויות), ושחייה (40 תחרויות).

סך הכול הוענקו 763 מדליות, מתוכן 95 לרוסיה ו-92 לסין, אך ספורטאי סין זכו במספר מדליות זהב גבוה יותר. 

==אירועים מיוחדים==
===התעמלות אמנותית===
* אנה בסונובה (), זכתה ב-5 מדליות זהב.
===שחייה===
====נשים====
* איה טרקאווה (), זכתה ב-3 מדליות זהב.
* פדריקה פלגריני (), זכתה ב-4 מדליות, מהן 2 זהב.
* בריטה שטפן (), זכתה ב-3 מדליות, מהן 2 זהב.
* פלביה ריגמונטי (), זכתה ב-2 מדליות זהב.
* קייטלין סנדנו (), זכתה ב-2 מדליות זהב.

====גברים====
* צ'אד לה טורט (), זכה ב-2 מדליות זהב.
* הלגה מוף (), זכה ב-2 מדליות זהב.

==טבלת המדליות (חלקית)==
{|class="wikitable sortable" style="text-align:right;"
|-
!מקום
!מדינה
!style="background:gold; width:4.5em;"|זהב
!style="background:silver; width:4.5em;"|כסף
!style="background:#cc9966; width:4.5em;"|ארד
!style="width:4.5em;"|סה"כ
|-align=center
|1||align=right| סין||33||31||28||92
|-align=center
|2||align=right|||28||28||39||95
|-align=center
|3||align=right|||28||22||20||70
|- class="sortbottom"
!colspan=2|סך הכל||236||235||292||763
|}

==ישראל באוניברסיאדה==
* 20px - נעם מילס זכתה במדליית כסף בסיף

==קישורים חיצוניים==

* [https://web.archive.org/web/20080621064106/http://www.bangkok2007.com/en/main/index2.php האתר הרשמי (מאורכב)]

2007
קטגוריה:2007 בספורט
קטגוריה:תחרויות ספורט בתאילנד
קטגוריה:בנגקוק
עין פוריה

מתחם המעיין ואזור הפיקניקים
הבריכה העליונה בעין פוריה
עֵין פּוֹרִיָּה (ידוע גם בשם עין קדש) הוא מעיין הנובע במדרון המזרחי של רכס פוריה מתחת וכק"מ מזרחית ליישוב פוריה עילית ומצפון מערב למושבת כנרת. שביל ישראל העולה מהמושבה לכיוון רכס פוריה, עובר ליד המעיין.

==המעיין==
המעיין נובע במספר נקודות. שמו הערבי של המעיין הוא "עין אל מאלחה" שניתן לו בגלל המליחות הקלה של מימיו. מימיו זורמים במורד "נחל שלם" הנשפך לכנרת בקטע שבין מושבת כנרת וחוף צינברי. המים מובלים מהניקבות באמצעות אמות מים צרות לשתי בריכות אגירה לא גדולות, אחת מערבית במעלה הרכס, והשנייה מזרחית יותר במורד הרכס. במתחם נטועים מספר עצי דקל.

במשך שנים רבות סבל האתר מהזנחה עד ששוקם על ידי הקרן הקיימת לישראל. במסגרת פעולות השיקום והשחזור שנעשו במימון ידידי קק"ל שווייץ, נוקו הבריכות ואמות המים. נבנו שני גשרונים העוברים מעל אמות המים והותקנו שולחנות וספסלי פיקניק מבטון. האתר משקיף על הכנרת והותקנו בו שתי נקודות תצפית. נקודה אחת מצפון למתחם המעיין, כוללת שולחן פיקניק ומקורה בסככת צל. נקודת התצפית הדרומית נקראת "מצפור נעמי שמר". במקום הונחה אבן בזלת גדולה ובתוכה הוטבע לוח אבן המספר בקיצור את סיפורה של נעמי שמר. בלוח נכתב שהוא הוקדש לכבודה במקום הצופה לנוף האהוב עליה מילדות. בכניסה לדרך הגישה למעיין הונחו שני סלעי בזלת גדולים עליהם נקבעו לוחות שיש. על לוח השיש של גוש הסלע הגדול נכתב: . על לוח השיש השני נכתב .

== אתרים באזור המעיין==
אזור מתחם המעיין נמצא באזור המטעים של קבוצת כנרת. מדרום למעיין ובקרבתו, התיישבה בשנות ה-20 של המאה ה-20 קבוצת הר כנרת. התיישבות זאת החלה בשנת 1920 והחזיקה מעמד עד שנת 1930. בעקבות נטישת המקום הועבר השטח לבעלות קבוצת כנרת. אל המעיין עוברת דרך עפר, סלולה בחלקה, המשמשת את חקלאי הקיבוץ. תחילתה מכביש 767 בקטע העולה מצומת מושבת כנרת לצומת אלומות. הדרך עוברת ליד המעיין וממשיכה עד כביש 7677 העולה מכביש 90 דרך יער שווייץ לכיוון פוריה עילית. לאורך הדרך נמצאים קברו הבודד של ישראל לרנר, שהיה ממתיישבי קבוצת הר כנרת ונפטר בל"ג בעומר תרפ"ב, אנדרטה שהונחה בשנת 2007 על ידי קבוצת כנרת לציין את התיישבות הר כנרת במקום ותצפית נוף המשקיפה על נופי עמק הירדן בשם "מצפה התמר", לזכרו של "נח סטולר" בן קבוצת כנרת "אשר נטע בעמק ובהר יובל שנים". בהמשך, כ-500 מטר מצפון לאזור המעיין, נמצאים שרידים של "חרבת קדש".

==גלריית תמונות==
{| align=center
|<gallery widths="180px" heights="170px" perrow="3">
Ein Poria (9).jpg|אמת מים
Ein Poria (17).jpg|מצפור נעמי שמר
Ein Poria 1 (7).jpg|נקודת התצפית הצפונית
מצפור נעמי שמר.jpg|שלט הנצחה לנעמי שמר
מחצבה בעין פוריה.jpg|מחצבה מעל עין פוריה
</gallery>
|}

==קישורים חיצוניים==

* 
* דובי זכאי [http://www.nrg.co.il/online/55/ART2/383/730.html מרפסת לכנרת: הנוף מעין פוריה] באתר Nrg מעריב. 6 ביולי 2012
* [https://nelech.co.il/2020/06/14/%d7%a2%d7%99%d7%9f-%d7%a4%d7%95%d7%a8%d7%99%d7%94-%d7%a2%d7%99%d7%9f-%d7%a7%d7%93%d7%a9/ עין פוריה] באתר נלך

קטגוריה:קבוצת כנרת
קטגוריה:רכס פוריה
פוריה
קרגל

ארגז מתוצרת קרגל בעת הכנתו לשימוש
"קרגלים" בשימוש במשרד משפטי בתל אביב
ארגז קרגל במשרד משפטי בתל אביב
שרפה במפעל קרגל, 1969
קרגל היא חברה ישראלית שהחלה את דרכה בייצור קרטון גלי, בשנת 1954.

==תולדות החברה==
מפעלה הראשון של קרגל נפתח בבני ברק ביוני 1954, על ידי סם דובינר,זאב גרודז'נסקי (זאב גדרון), וד"ר אלכסנדר רפאלי,<ref></ref> ארבעה חודשים לאחר קבלת אישור משרד המסחר והתעשייה. המפעל ייצא אריזות קרטון לחוץ לארץ ובשנות ה-50 נכלל ברשימת היצואנים הישראלים שייצאו ביותר ממיליון דולר לשנה. בנוסף, מכר קרגל אריזות קרטון לצורך אריזת ייצוא תוצרת חקלאית מישראל.

בשנת 1956 אושר לקרגל להקים מפעל נוסף לייצור קרטון, שהוקם בלוד. בתחילת 1959 החברה נכנסה לקשיים ונדרשה להזרמת כספים של הממשלה ושל משקיעים. ביולי 1959 נמכר המפעל לחברות "יוניון בג" ואינטרנשיונל פייפר האמריקאיות במסגרת הסדר עם הנושים. המפעל בבני ברק נסגר ונפתח מחדש רק לאחר מכירת החברה, עד השלמת העברת המכונות ללוד באוקטובר 1959. דו"ח של משרד המסחר והתעשייה קבע שהקמת המפעל בלוד הסתמך על תחזיות שגויות וכי הממשלה והבנקים לא בדקו כיאות את הבקשה למפעל מאושר. בשנת 1983 רכשו דנות ובנק לאומי שני שלישים ממניות החברה וחלק ממניות החברה הועברו למנכ"ל החברה, אורי מנשה. בנובמבר 1986 רכש לאומי את חלקה של דנות בקרגל ובתחילת 1987 מכר בנק לאומי את החזקותיו בחברה לכלל תעשיות, אורי מנשה ומייקל שטיינהרדט. בשנת 1998 החזיק אורי מנשה בכמחצית ממניות החברה והוא התכוון למכור את מניותיו לחברת פראט האוסטרלית, שנסוגה מהעסקה. מנשה תבע את פראט על ביטול העסקה, שלטענתו נסגרה, והתביעה הסתיימה בפשרה. במאי 2004 מכר מנשה את מניותיו בחברה לסי אי קרטון, שרכשה עוד שישית מהחברה בתחילת 2005. 27% מהחברה היו אז בידי כלל תעשיות ו-7.5% בידי הציבור.

החל משנת 2011 פועלת החברה להעברת המפעל בלוד לאזור תעשייה עידן הנגב.

==אריזת פרי הדר==
במשך מספר שנים נאבק המפעל לשכנע את המועצה לשיווק פרי הדר לעבור מאריזת פרי ההדר לייצוא מארגזי עץ לקרטון גלי, מאבק שהוכתר בהצלחה והביא בשנת 1958 לשימוש ביותר מ-8 מיליון מיכלי קרגל לייצוא פרי הדר מישראל. אולם בתחילת 1959 ביטלה המועצה לשיווק פרי הדר את הזמנת המיכלים, לאחר שנטען שהקרטונים אינם מתאימים לשיווק פרי הדר וגורמים להפסדים. החלטה זאת בוטלה לאחר כחודש בלחץ שר החקלאות קדיש לוז, כדי למנוע פיטורי פועלי קרגל בלוד.

==קרטל==
בינואר 1966 אישר הממונה על הגבלים עסקיים הקמת קרטל לייצור קרטון בין קרגל לפלארו של זלמן סוזאיב. הסדר זה הורחב בהמשך לכלול גם את מפעל מיכלי כרמל בטירת כרמל של כור.

==שריפות==
ביולי 1969 נשרף המפעל בלוד. המפעל הוקם מחדש תוך הרחבתו ונפתח בפברואר 1970. סכום הביטוח ששולם למפעל היה הגדול ביותר ששולם עד אז בישראל. בספטמבר 1977 נשרף המפעל שוב ושוקם במשך חצי שנה בידי סולל בונה. בשרפה זאת האשימה המשטרה את כנופיית מע"צ, שברבות השנים זוכו מכל אשמה. שרפה שלישית, קטנה בהיקפה, אירעה במפעל בדצמבר 1978.

==קישורים חיצוניים==
 
* 

* פרץ ברנשטיין, שר המסחר והתעשייה, [https://youtu.be/pOKlcqPy8E0?t=50 מבקר במפעל קרגל]. יומני כרמל, אפריל 1955 <small>(התחלה 0:50)</small>

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות
קטגוריה:לוד: חברות
קטגוריה:כלל תעשיות
The Quantum Enigma

The Quantum Enigma הוא אלבום האולפן השישי של להקת המטאל הסימפוני ההולנדית Epica. האלבום יצא לאור ב-2 במאי 2014. זה היה האלבום הראשון עם הבאסיסט החדש של הלהקה - רוב וואן דר לו, שמחליף את איב האטס.

הגיטריסט והזמר מארק יאנסן מספר בראיון על האלבום: "אני שומע את האלבום החדש שלנו, ואני לא יכול להפסיק! הוא נשמע מודרני, אבל מכיל את כל האלמנטים הקלאסיים של Epica. מרענן היא המילה המתאימה לתאר אותו. האלבום הזה היה גם התוצאה של מאמץ קבוצתי". "זה היה נהדר לראות את כולם כל-כך נמרצים ליצור את האלבום הכי טוב שלנו". "למרות שהאלבום נשמע כבד יותר (הגיטרות, הבאס והתופים פשוט אכזריים!), הוא עדיין קליט מאוד. הוא מושפע מאוד מהשירים הראשונים שלנו, עם השפעות מ-Design Your Universe ואלמנטים חדשים נוספים". "אני כבר לא יכול לחכות לרגע שבו אתם תשמעו את היצירה החדשה שלנו, מה שיעשה את כולנו מאוד גאים".

ב-18 במרץ, הסינגל "The Essense Of Silence" שוחרר ב-iTunes בארצות הברית. 

ב-3 באפריל, הסינגל "Unchain Utopia" הודלף לאינטרנט, יום לפני פרסומו המתוכנן בארבעה באפריל. בריאיון עם Sonic Cathedral Webzine, הסולנית סימונה סימונס אישרה שסרטון ל-Unchain Utopia ישוחרר בקרוב. 

==רשימת שירים==

==יוצרים==
;חברי הלהקה
*סימונה סימונס – סולנית
*מארק ינסן – גיטרה, גראולינג
*אייזק דלהיי – גיטרה, גיטרה אקוסטית, גיטרה קלאסית
*רוב וואן דר לו – גיטרת באס
*קון ג'נסן – סינתיסייזר, פסנתר
*אריאן וואן ווסנביק – תופים, דיבור
;צוות
*ג'קוב האנסן – מיקסינג
*יוסט וואן דר ברוק – הפקה
*מארטן דה פליפר – מהנדס קול

==קישורים חיצוניים==

קטגוריה:אלבומי 2014
קטגוריה:אלבומים באנגלית
קטגוריה:אלבומי מטאל
לואי פרדיננד, נסיך פרוסיה

לואי פרדיננד ויקטור אדוארד מיכאל הוברטוס אדלברט, נסיך פרוסיה (בגרמנית: Louis Ferdinand Victor Eduard Adalbert Michael Hubertus Prinz von Preußen 9 בנובמבר 1907 - 26 בספטמבר 1994) היה בנו השני של וילהלם, נסיך הכתר של גרמניה, וזכה בתואר ראש בית הוהנצולרן לאחר שאחיו הבכור וילהלם, נסיך פרוסיה ויתר עליו. היה מתנגד חריף לנאציזם.

== ביוגרפיה ==
לואי פרדיננד נולד ב-9 בנובמבר 1907 כבנם השני של וילהלם, נסיך הכתר של גרמניה וצציליה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ואנסטסיה מיכאילובנה, הדוכסית הגדולה של רוסיה. סבו היה וילהלם השני, קיסר גרמניה, וכבר בגיל עשר הוענק לו אות מסדר העיט השחור מאת סבו.

לאחר המהפכה הגרמנית גלה אביו להולנד, אולם לואי פרדיננד נשאר עם אמו ואחיו בפוטסדאם. אחיו וילהלם, נסיך פרוסיה התאהב במהלך לימודיו באוניברסיטת בון בדורותיאה פון סלוויאטי, אולם סבו וילהלם השני לא אישר את הנישואים, משום שמוצאה לא הלם את תנאי הנישואים של בית הוהנצולרן, ובשל כך ויתר וילהלם על התואר ראש בית הוהנצולרן ללואי פרדיננד.

לואי פרדיננד לא היה מעורב בקשר העשרים ביולי להתנקשות באדולף היטלר בשנת 1944 אבל נחקר על ידי הגסטפו מייד לאחר הקשר ונכלא במחנה הריכוז דכאו.

לואי פרדיננד מת ב-26 בספטמבר 1994, ונכדו גאורג פרידריך, נסיך פרוסיה - בנו של בנו החמישי שנקרא אף הוא לואי פרדיננד, נסיך פרוסיה הפך לראש בית הוהנצולרן, והוא ראש בית הוהנצולרן הנוכחי.

==משפחתו==
בשנת 1938 התחתן לואי פרדיננד עם קירה קירילובנה, הנסיכה הגדולה של רוסיה, בתם של קיריל ולדימירוביץ', הנסיך הגדול של רוסיה וויקטוריה מליטה, נסיכת אדינבורו וסקסה-קובורג-גותה, ממנה נולדו לו 7 ילדים:
* פרידריך וילהלם, נסיך פרוסיה (1939–2015)
* מיכאל, נסיך פרוסיה (1940–2014)
* מארי ססיל, נסיכת פרוסיה (נולדה ב-1942)
* קירה, נסיכת פרוסיה (1943–2004)
* לואי פרדיננד, נסיך פרוסיה (1944–1977)
* כריסטיאן-זיגיסמונד, נסיך פרוסיה (נולד ב-1946)
* קסניה, נסיכת פרוסיה (1949–1992)

==אילן יוחסין==

==קישורים חיצוניים==

* 

==הערות שוליים==

קטגוריה:אבירי מסדר גיזת הזהב
קטגוריה:נסיכי פרוסיה
קטגוריה:מתנגדים גרמנים למשטר הנאצי
קטגוריה:אבירי מסדר העיט השחור
קטגוריה:גרמנים שנולדו ב-1907
קטגוריה:גרמנים שנפטרו ב-1994
Grep

grep הוא כלי בממשק שורת פקודה לחיפוש שורות המתאימות לביטוי רגולרי בתוך מידע טקסטואלי.
grep פותח במקור עבור מערכת ההפעלה Unix, אך זמין כיום בכל מערכת הפעלה דמוית יוניקס. מקור השם grep בפקודה g/re/p בעורך הטקסט ed, שמשמעה global, regular expression, print.

==היסטוריה==
grep נכתבה על ידי קן תומפסון כיישום עצמאי מתוך מעבד הביטויים הרגולריים של עורך הטקסט ed, שהוא עצמו כתב. grep הופיעה לראשונה בתיעוד של UNIX בגרסה 4, בשנת 1973.

==וריאציות==
קיימים מגוון רחב של יישומי grep במערכות הפעלה וסביבות פיתוח רבות. בין המוקדמים שביניהם ניתן למנות את egrep ו-fgrep, אשר התווספו בגרסה 7 של מערכת ההפעלה UNIX. egrep משמעו Exteneded grep, וכולל מנוע ביטויים רגולריים מורחב. fgrep משמעו Fixed grep וניתן לחפש בו מחרוזות בלבד אך הוא משתמש באלגוריתם חיפוש מהיר יותר. pcregrep הוא מימוש של grep בתחביר הביטויים הרגולריים של שפת Perl. הסבות של grep קיימות גם לMicrosoft Windows, למשל תחת Cygwin, וכן עבור מספר תוכנות אחרות כאדובי אינדיזיין.

==קישורים חיצוניים==

* [https://web.archive.org/web/20061231162357/http://unixhelp.ed.ac.uk/CGI/man-cgi?grep UNIX man pages: grep]
* [http://pubs.opengroup.org/onlinepubs/9699919799/utilities/grep.html grep] מתוך The Single UNIX® Specification
==הערות שוליים==

קטגוריה:פקודות יוניקס
קטגוריה:תוכנה חופשית
Sed

sed (ראשי תיבות: stream editor) הוא כלי במערכת ההפעלה UNIX לניתוח ועיבוד טקסט, בעזרת שפת תכנות פשוטה וקלה. sed פותחה בשנים 1973–1974 על ידי לי מקמהון במעבדות בל, וזמינה היום לרוב מערכות ההפעלה. sed מבוססת על תכונות שפת התסריט של עורך הטקסט האינטראקטיבי ed אשר פותח בשנת 1971, ועורך הטקסט הקדום יותר qed. sed היה אחד מהכלים הראשונים שהשתמשו בביטויים רגולריים, וכיום שימושו הנפוץ ביותר הוא בעיבוד טקסט, בעזרת פקודת ההחלפה שלו.

==היסטוריה==
sed הוא אחד מפקודות ה-UNIX הראשונות לעיבוד קובצי טקסט, והתפתח כיורשו הטבעי של פקודת ה-grep הפופולרית. מקמהון חזה כי מלבד ההדפסה, שאותה מבצע grep, עולה צורך בפעולות נוספות, כגון החלפה. לפיכך הוא יצר עורך זרם נתונים לשימוש כללי, מונחה שורות, אשר הפך ל-sed. מקור התחביר של sed, אשר ידוע בשימוש בסלאש להתאמת תבניות, בעורך הטקסט ed, אשר היה בשימוש נרחב בשנים אלו. בשלב מאוחר יותר התפתחה השפה הכללית והחזקה יותר AWK, ויחד שפות אלו הפכו למעין אחיות, אשר אפשרו כתיבת תסריטי מעטפת מהירים וטובים יותר בתחום עיבוד טקסט. לימים, השימוש ב-sed ו-AWK העניק השראה לשפת התכנות Perl.

==ראו גם==
* AWK
* Bourne Shell

==קישורים חיצוניים==
* 
* [https://web.archive.org/web/20140419165613/http://unixhelp.ed.ac.uk/CGI/man-cgi?sed UNIX man pages: sed]
* [http://www.gnu.org/software/sed/manual/ GNU sed user's manual], באתר פרויקט GNU
* [http://www.gnu.org/software/sed/manual/sed.html sed, a stream editor], באתר פרויקט GNU
* [http://sed.sourceforge.net/grabbag/tutorials/sed_mcmahon.txt SED -- A Non-interactive Text Editor], לי מקמהון, 1978

==הערות שוליים==

קטגוריה:פקודות יוניקס
קטגוריה:שפות תכנות
קטגוריה:תוכנה חופשית
AWK

AWK היא שפת תכנות מפורשת המיועדת לעיבוד טקסט ומשמשת בדרך כלל ככלי לחילוץ מידע.
השפה מהווה סטנדרט במערכות הפעלה דמויות יוניקס, והפכה פופולרית מאוד בשלהי שנות ה-70 וה-80.

AWK נכתבה במעבדות בל בשנת 1977. שמה לקוח משמות המשפחה של שלושת מפתחיה - אלפרד אהו, פיטר וינברגר, ובריאן קרניגהאן. שם השפה נשמע גם כמו עוף האלקה באנגלית (auk), אשר מופיע על כריכת הספר הרשמי של השפה.

AWK היא שפת תסריט מונחת נתונים, אשר מורכבת מאוסף פעולות שניתן לבצע על זרם נתונים טקסטואלי. השפה משתמשת בטיפוסי מחרוזת, מערכים אסוציאטיביים, וביטויים רגולריים. למרות של-AWK יעוד מוגבל, ונועד בעיקר לתמוך בתוכניות בעלות שורה אחת, השפה מהווה למעשה מכונת טיורינג שלמה, ואפילו המשתמשים המוקדמים של AWK כתבו לעיתים קרובות תוכניות AWK גדולות ומבניות.

==היסטוריה==
awk היה אחד מהכלים הראשונים שהופיעו בגרסה 7 של מערכת ההפעלה יוניקס. הוא הוסיף תכונות חישוביות לשימוש במעטפת של יוניקס וזכה לפופולריות כיוון שמלבד Bourne Shell היה לשפת התסריט היחידה בסביבת UNIX הסטנדרטית. כיום awk מהווה רכיב חובה במערכות יוניקס, ובכל הפצת לינוקס.

ל-AWK קדמה תוכנה לעיבוד טקסט בשם sed, אשר נראתה לראשונה במערכות יוניקס בשנת 1974. כמו שפת AWK, תוכננה sed לעבד טקסט שורה אחר שורה, ולשמש בעיקר לעיבוד טקסט מהיר בממשק שורת פקודה. AWK המשיכה בקו דומה, אך היוותה שפה רחבה יותר. מאוחר יותר היא היוותה השראה לשפת Perl, אשר הייתה שפת תכנות מלאה, ואפשרה מספר פרדיגמת תכנות.

AWK ראתה לראשונה אור בשנת 1977, אך תוקננה והורחבה משמעותית בשנים 1985-1988, כאשר יצאו nawk ("New AWK") ו-gawk ("GNU AWK"). במקביל פותחה Perl וראתה אור בשנת 1987, ובשנות ה-90 החלה להחליף את AWK בנישת עיבוד הטקסט בסביבת יוניקס.

==תחביר==
AWK היא שפה לעיבוד קובצי טקסט. היא מתייחסת לקובץ הקלט כרצף של רשומות, כאשר ברירת המחדל היא שכל שורה מהווה רשומה אחת. כל רשומה מתחלקת לשדות, אשר מופרדות בברירת המחדל ברצף של רווחים או הזחות. תוכנית AWK מגדירה רצף של תבניות ופעולות. היא קוראת רשומה אחת בכל פעם, והרשומה נסרקת לאיתור התבניות. לכל תבנית שנמצאת, מתבצעת הפעולה המתאימה לה.

הצהרה בשפה נראית כך:
<syntaxhighlight lang="awk">
condition { action }
</syntaxhighlight>

התנאי הוא בדרך כלל ביטוי, וניתן להכניס אחריו סדרה של פעולות שונות. ניתן להשמיט את התנאי ואת הפעולה, כאשר בברירת המחדל התנאי חיובי תמיד, והפעולה היא הדפסת הרשומה כולה. נוסף על התנאי, אשר מכיל בדרך כלל ביטוי רגולרי כלשהו, ניתן להכניס את המילים השמורות BEGIN ו-END, אשר מורים לפעולה להתבצע בתחילת וסוף ריצת התוכנית, בהתאמה.

בשפה קיימים מספר משתנים מובנים בשפה, אשר ניתן להשתמש בהם בתנאי או בפעולה. לדוגמה, השדות ברשומה ישמרו במשתנים $1, $2, $3 וכדומה, כאשר $0 יציין את הרשומה כולה. ניתן למנות משתני סביבה נוספים כגון NR ו-NF, אשר מכילים את מספר הרשומות ומספר השדות ברשומה בהתאמה.

===Hello World===
תוכנית פשוטה זו, תדפיס את המחרוזת "Hello, World!" לפלט הסטנדרטי:
<syntaxhighlight lang="awk">
BEGIN { print "Hello, world!" }
</syntaxhighlight>

==ראו גם==
* sed
* Bourne Shell

==קישורים חיצוניים==

* [http://www.gnu.org/software/gawk/manual/gawk.html The GNU Awk User’s Guide] באתר פרויקט GNU

==הערות שוליים==

קטגוריה:שפות תכנות
קטגוריה:פקודות יוניקס
קטגוריה:תוכנה חופשית
קטגוריה:תוכנות שהושקו ב-1977
אריך מוספלדט

אריך מוספלדט (בגרמנית: Erich Muhsfeldt; 18 בפברואר 1913 – 28 בינואר 1948) היה חייל אס אס בדרגת אובר-שארפיהרר, פושע מלחמה נאצי ומש"ק באס אס בזונדרקומנדו במחנות ההשמדה אושוויץ ומיידנק במהלך מלחמת העולם השנייה. הוא נעצר, נשפט על ידי בית דין גבוה לצדק במשפט אושוויץ הראשון בשנת 1947 בקרקוב ונידון למוות בגין פשעים כנגד האנושות.

==זוועות מלחמת העולם השנייה==
בשנת 1933 הצטרף מוספלדט לאס אה, וב-1939 למפלגה הנאצית. הוא שירת במחנה אושוויץ עוד משנת 1940, תחילה כראש קבוצת אסירים ולאחר מכן כראש בלוק. הוא נשלח למחנה מיידנק ב-15 בנובמבר 1941. היה מעורב בהוצאה ההמונית להורג בירי באסירים שנותרו במחנה בפעולה שנודעה כ"אקציית חג הקציר". באקציה זו נורו למוות ביום אחד קרוב ל-43,000 אסירים בשלושה אתרים שונים של המחנה. לאחר שמחנה מיידנק חוסל, מוספלדט חזר למחנה אושוויץ ופיקד בו על יחידות הזונדרקומנדו בקרמטוריום 2 ו-3 שבאושוויץ-בירקנאו.

מוספלדט היה בעל קשר יוצא דופן עם הפתלוג הרומני-הונגרי ד"ר מיקלוש ניסלי, שנכפה עליו לבצע נתיחות בגופות הקורבנות על ידי ד"ר יוזף מנגלה. ניסלי שרד את המלחמה ובהמשך העיד על שהתרחש באושוויץ. ניסלי תיאר מקרה אחד שבו מוספלדט הגיע אליו לבדיקה שגרתית לאחר שירה באחורי ראשם של שמונים אסירים קודם לשריפתם בכבשן. ניסלי ציין שלחץ הדם של מוספלדט היה גבוה, והוא שאל אותו אם הדבר קשור לעלייה "בתנועת" האסירים, כלומר אם העלייה בכמות המשלוחים החדשים למחנה הובילה לכך. מוספלדט ענה בכעס שהדבר לא שינה לו אם ירה באסיר אחד או בשמונים. הוא הוסיף ואמר שאם לחץ הדם שלו גבוה מדי זה מפני שהוא שתה יתר על המידה.

עם סוף המלחמה נעצר מוספלדט והועמד למשפט בפני בית דין גבוה לצדק בקרקוב בשנת 1947. הוא הורשע ברצח המונים, נידון למוות והוצא להורג בתלייה ב-28 בינואר 1948 בכלא מונטלופיך. גופתו הועברה למכון האנטומיה של אוניברסיטת קרקוב, בה שימשה עזר חזותי לסטודנטים.

בעת שירותו ב"יחידות גולגולת המת" של האס האס היה מוספלדט נשוי ואב לילד. גורלם של אשתו ובנו אינו ידוע בוודאות, אם כי לדבריו של ניצול השואה ד"ר מיקלוש ניסלי, האישה נהרגה במהלך הפצצה אווירית, ובנו נשלח לחזית הרוסית.

מוספלדט הוכר לראשונה לציבור הרחב דרך דרמת מחנה הריכוז "האזור האפור", בה גילם אותו הארווי קייטל. הסרט המבוסס על זכרונותיו של מיקלוש ניסלי, שכפי שנאמר, שוחח איתו לעיתים קרובות ולכן זה האחרון הכיר אותו.

==קישורים חיצוניים==

==הערות שוליים==

קטגוריה:אס אס
קטגוריה:סגל מחנות אושוויץ
קטגוריה:זונדרקומנדו
קטגוריה:גרמנים שנולדו ב-1913
קטגוריה:גרמנים שנפטרו ב-1948
מפולות הבוץ באפגניסטן (2014)

מפולות הבוץ באפגניסטן אירעו ב-2 במאי 2014 בשטחו של כפר במחוז בדחשן שבצפון-מזרח אפגניסטן. כתוצאה מהן נספו כ-350 עד 500 בני אדם ורבים עודם נעדרים. כ-14,000 איש נותרו חסרי קורת גג לאחר שבתיהם נקברו או ניזוקו על ידי המפולות.

מפולת הבוץ הראשונה אירעה בין השעות 11:00 עד 13:00. כפריים שנזעקו לסייע לנפגעים מהמפולת הראשונה נפגעו מהמפולת השנייה. מפולות הבוץ, שמקורן בצלעו של הר, גרפו עמן כמויות גדולות של עפר וסלעים, שנערמו על גבי חלק משטח הכפר בגובה של 10 עד 30 מטרים.

המפולות אירעו ככל הנראה בעקבות גשמי זעף והצפות שפקדו את האזור בשבוע שלפני האסון.

שלטונות המחוז העריכו כי 500 איש נהרגו באסון. אנשי האו"ם באפגניסטן ציינו כי נקבע מותם של 350 איש.

יחידה של צבא אפגניסטן נשלחה לאתר האסון כדי לסייע בפעולות החילוץ וכוח הסיוע הביטחוני הבינלאומי במדינה הודיע על נכונותו לסייע לפעולות ההצלה, אם יתבקש. מאמצי ההצלה הופרעו על ידי מחסור בציוד מתאים, לרבות ציוד הצלה כבד, והחשש ממפולות בוץ נוספות, והופסקו כעבור יומיים לאור הערכה כי אפסו הסיכויים למצוא באתר ניצולים.

==ראו גם==
*מפולת הבוץ באוסו

==קישורים חיצוניים==
* 
* 
*[http://www.aljazeera.com/news/asia/2014/05/thousands-reported-dead-afghan-landslide-20145372655196915.html ידיעה על האסון] באתר אלג'זירה
*[http://www.independent.co.uk/news/world/middle-east/afghanistan-landslide-500-people-dead-in-hobo-barik-village-9317996.html ידיעה על האסון] באתר האינדפנדנט

==הערות שוליים==

קטגוריה:מפולות בוץ
קטגוריה:אפגניסטן: היסטוריה
קטגוריה:אסונות טבע ב-2014
קטגוריה:אסיה: אסונות טבע
מחאת רשת

מחאת רשת היא מחאה הנוצרת ומתפתחת באמצעות האינטרנט ובשנים האחרונות לרוב באמצעות רשתות חברתיות כגון פייסבוק. מחאת רשת מתאפיינת במספר רב של מוחים, בזכות הגישה הנוחה של הציבור לחומרי המחאה וקלות השיתוף בין משתמשי האינטרנט. 

מחאות אינטרנט רבות עוררו עניין רב בציבור ואף השפיעו על המציאות בשטח. מחאות רשת שונות הובילו להפגנות, כמו בסין ואיראן, וחלקן התגלגלו לכדי תמורות גאופוליטיות כגון האביב הערבי בתוניס, מצרים ומדיניות נוספות.

==בישראל==
דוגמה למחאת רשת בישראל היא מחאת האוהלים ב-2011, אותה יזמה דפני ליף באמצעות פייסבוק. דוגמה נוספת היא מחאת דוד הנחלאווי אשר במסגרתה העלו חיילים ואזרחים רבים תצלומים עם שלטים "גם אני עם דוד הנחלאווי". מחאה זו גררה שלל תגובות, בהן מפוליטיקאים ואף מאנשי צבא בכירים, וסוקרה בהרחבה בתקשורת.

במרץ 2020, על רקע המשבר הפוליטי בישראל והתקנות לשעת חירום שהוטלו מתוקף התפרצות נגיף הקורונה בישראל ובפרט על עיכוב הצבעה על מינוי יושב ראש הכנסת התקיימה מחאת רשת בהשתתפות מספר ארגונים, בהם "דרכנו" ו"התנועה לאיכות השלטון", בה נמנו כ-500 אלף צפיות באמצעים השונים.

מחאה נוספת שבלטה מבחינת פרק הזמן הארוך שהתקיימה, בהקשר הפלילי-משפטי וההשפעות המשמעותיות שלה על הציבור הייתה המחאה למען צדק לרומן זדורוב, אשר הורשע ברצח תאיר ראדה ב-2010 ונידון למאסר עולם ובתום משפט חוזר הוא זוכה בשנת 2023. המחאה התבססה על מספר קבוצות פייסבוק כאשר הגדולה בהם הייתה מהגדולות בישראל<ref></ref>.

==קישורים חיצוניים==
*ספיר טיטלבויים ונדב דקנר, [http://portal.idc.ac.il/sites/communications_new/he/communications/research/cipcenter/documents/yazamut/how%20to%20create%20a%20social%20protest.pdf איך מחאות וירטואליות הופכות למציאות]

==הערות שוליים==

קטגוריה:דרכי מחאה
קטגוריה:תרבות אינטרנט
קטגוריה:רשתות חברתיות מקוונות
וילהלם, נסיך פרוסיה

וילהלם פרידריך פרנץ יוזף כריסטיאן אולף, נסיך פרוסיה (בגרמנית: Wilhelm Friedrich Franz Joseph Christian Olaf Prinz von Preußen 4 ביולי 1906 – 26 במאי 1940) היה בנו הבכור של וילהלם, נסיך הכתר של גרמניה.

==ביוגרפיה==
וילהלם נולד ב-4 ביולי 1906 בפוטסדאם, לוילהלם, נסיך הכתר של גרמניה ולצציליה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ואנסטסיה מיכאילובנה, הדוכסית הגדולה של רוסיה.

בשנת 1916 קיבל וילהלם דרגת סגן בצבא הקיסרות הגרמנית, והצטרף לרגימנט המשמר ה-1. לאחר המהפכה הגרמנית גלה אביו להולנד, אולם וילהלם נשאר עם אמו ואחיו בפוטסדאם. וילהלם למד באוניברסיטאות קניגסברג, מינכן ובון, ובזמן שהותו באוניברסיטת בון התאהב בדורותיאה פון סלוויאטי. סבו לא אישר את נישואיו לדורותיאה, משום שמוצאה לא הלם את תנאי הנישואים של בית הוהנצולרן, אך למרות זאת החליט וילהלם להתחתן ובשל כך וויתר וילהלם על התואר ראש בית הוהנצולרן לאחיו לואי פרדיננד.

במהלך מלחמת העולם השנייה התגייס וילהלם לוורמאכט, נפצע במהלך המערכה על צרפת וכעבור שלושה ימים מת מפצעיו. בהלווייתו השתתפו כ-50,000 איש, דבר שהבהיר לחברי המפלגה הנאצית שעדיין יש למלוכנים תומכים רבים בגרמניה. בעקבות כך, היטלר הוציא צו שאוסר על נסיכים מבית הוהנצולרן לשרת בצבא.

==משפחתו==
מנישואיו של וילהלם לדורותיאה פון סלוויאטי, נולדו לו שתי בנות:
* פליסטס, נסיכת פרוסיה (1934–2009), התחתנה עם דיניס פון דר אוסטן
* כריסטנה, נסיכת פרוסיה (נולדה ב-1936), התחתנה עם פטר פון אסיס ליבס

==אילן יוחסין==

==קישורים חיצוניים==

* 

==הערות שוליים==

קטגוריה:בוגרי אוניברסיטת מינכן
קטגוריה:נסיכי פרוסיה
קטגוריה:אנשי הוורמאכט
קטגוריה:אבירי מסדר העיט השחור
קטגוריה:גרמנים שנהרגו במלחמת העולם השנייה
קטגוריה:בוגרי אוניברסיטת בון
קטגוריה:גרמנים שנולדו ב-1906
קטגוריה:גרמנים שנפטרו ב-1940
תנועת ארבעה במאי

סטודנטים בתנועת ארבעה במאי
תנועת ארבעה במאי (בסינית: 五四运动) הייתה תנועת מחאה בסין בראשית המאה ה-20. התנועה ביקרה את מדיניות הממשלה והתרפסותה-כביכול בפני המערב. היא דגלה בנתק מהסממנים הייחודים לתרבות סין: המערכת השלטונית הקונפוציאנית הסגורה, הגדרת המעמדות החברתיים, תסביך העליונות כלפי הזרים וחוסר האמון כלפיהם, ובמקום זאת דגלה באימוץ ערכים מערביים חדשים: שוויון וזכויות אדם, והקמת מדינה חדשה על בסיס עקרונות הדמוקרטיה המערבית.
לתנועה הייתה השפעה מכרעת על הקמת המפלגה הקומוניסטית הסינית כשנתיים לאחר הקמת התנועה.

==הקמת התנועה על רקע ההפגנה במאי 1919==
הקמת התנועה על רקע ההפגנה במאי 1919
הפגנות הסטודנטים
תנועת ארבעה במאי קמה בסין בעקבות הפגנות סטודנטים המוניות בבייג'ינג בארבעה במאי 1919. ההפגנה יצאה כנגד הסכם ורסאי שהעביר את מחוז שאנדונג שבסין שהיה בשליטה גרמנית לשליטה יפנית.
יותר מ-3,000 סטודנטים מאוניברסיטת בייג'ינג וממוסדות לימוד אחרים בעיר, צעדו לעבר שער השלום השמיימי שבכיכר טיין-אן-מן וערכו שם הפגנה סוערת בדרישה מממשלתם לא לקבל את תנאי ועידת ורסאי. זה היה השיא של תנועת "התרבות החדשה" שקראה למודרניזציה ולהתנערות מכבלי הקונפוציוניזם, ורגע מכונן בהיסטוריה של תנועות סטודנטים ושל תסיסה אינטלקטואלית בסין, כמו גם המנוף להקמת המפלגה הקומוניסטית הסינית שנתיים אחר כך. 

הגורם שהניע את ההפגנה היה האכזבה בסין מכך שהמעצמות המנצחות במלחמת העולם הראשונה החליטו - במהלך ועידת פריז - לא להחזיר את השטח הסיני שגרמניה השתלטה עליו לסין, אלא למסור אותו ליפן. זה קרה למרות שסין עמדה לצד בעלות הברית במלחמה ושלחה לחזית האירופית 200 אלף עובדים ככוח מסייע ללחימה. שאנדונג נמסרה ליפן כפיצוי על סירוב המעצמות, בהנהגת בריטניה, לכלול בחוזה ורסאי סעיף על שוויון בין הגזעים. לסין, כמו לעמים אחרים באסיה ובמזרח התיכון, היו ציפיות גדולות מוועידת פריז בעקבות הכרזות הנשיא האמריקאי וילסון על "הזכות להגדרה עצמית", ורוב הציפיות האלה התבדו: משלחת מצרית לשיחות נעצרה בדרך והשליח הווייאטנמי, אלמוני בשם הו צ'י מין, סורב כניסה. המשלחת הסינית ספגה השפלה כשלא קיבלה מושב בשולחן המעצמות הגדולות. האכזבה מהמעצמות המערביות הביאה לגל התעניינות מחודשת ברעיונות המרקסיזם, ובעיקר במדינה הקומוניסטית הצעירה שמעבר לגבול הצפוני של סין עם ברית המועצות.

==השפעות==
תנועת ארבעה במאי נחשבת עד היום בסין כציון דרך בהתפתחות הלאומיות הסינית ובהתפתחות סין המודרנית. רעיונות דמוקרטים, אימוץ המדע כמניע קידמה, ורגש אנטי אימפריאליסטי ואנטי-מערבי מעצב במידה רבה את היחסים בין סין למערב עד היום. סין תופסת את זהותה העצמית כמדינה ששייכת לגוש הפוסט-קולוניאלי למרות שלא הייתה קולוניה במובן הקלאסי. גם הפמיניזם הסיני התפתח בהפגנות ההן, שבהן צעדו לראשונה נשים משכילות בתביעה לשחרור הנשים הסיניות. אחד ממובילי ההפגנה היה לי דה-ג'או, אינטלקטואל מוביל וספרן באוניברסיטת בייג'ינג, שיהפוך מאוחר יותר לאחד ממייסדי המפלגה הקומוניסטית הסינית. ברחוב במרכז בייג'ינג שנקרא על שם תנועת ארבעה במאי (五四大街), עומד עד היום בניין הספרייה הישן, מבנה נאה מאבן אדומה שממנו עבדו לי דה-ג'או ועוזר צעיר ומבטיח שלו, מאו דזה-דונג. הסיסמאות שהופיעו בהפגנות ארבעה במאי קידמו את "דוקטור דמוקרטיה" ו"דוקטור מדע" כתרופות לבעיות של סין, הדמוקרטיה הפכה לקריאה שחוזרת בהפגנות ההמוניות הבאות (כמו בהפגנות בכיכר טיין-אן-מן בשנת 1989).

==ראו גם==
* לו שו'ן
* אירועי כיכר טיין-אן-מן (1989)
* אירועי כיכר טיין-אן-מן (1976)

==קישורים חיצוניים==

* 
* 

קטגוריה:סין: היסטוריה
קטגוריה:הרפובליקה הסינית (1912–1949)
אמונה וביטחון (ספר)

אמונה וביטחון, הוא ספרו ההשקפתי של הרב אברהם ישעיהו קרליץ, המכונה "החזון איש". למרות היותו ספרון לא-גמור, מרכז החיבור את יסודות הגותו של המחבר בתחום מחשבת ישראל.

בהיותו אחד הרבנים הליטאים היחידים שערכו מניפסט סדור של השקפת העולם החרדית, התקבל ספרו זה של החזון איש כנכס צאן ברזל בספרות המחשבה האורתודוקסית, והוא נלמד בחוגים למחשבת ישראל, לצד כתביהם של הוגים חשובים אחרים.

התוכן נדפס על ידו כנספח לספרי הפרשנות שלו, כספר נפרד הוא נדפס לראשונה לאחר פטירת המחבר ב-1953, ומאז במהדורות רבות בפורמטים שונים, ובמספר שפות. בראשית המאה ה-21, נדפס הספר במהדורה חדשה, בסדרת "עם הספר", כאחד מ-27 ספרי יסוד של התרבות העברית. בתוך הכרך "אמונה בזמן משבר", המאגד גם מכּתביהם של הוגים נוספים כמו רש"ר הירש, הראי"ה קוק, והרב יוסף דוב סולובייצ'יק.

הרב אליהו לופיאן הורה לבחורים צעירים להימנע מלהגות בספר זה "בטענה שיש בו קטעים שאין מפרשים אותם כראוי והדבר עלול להביא לרפיון בלימוד המוסר"<ref>לב אליהו, מהדורה חדשה תשס"ה, עמ' 38</ref>.

==תוכן הספר==
פרקי הספר שנמצאו בכתבי המחבר, והודפסו על ידו, הם שישה פרקים העוסקים בהשקפה וביסודות האמונה.

פרקי הספר:

א. אמונה (15 סעיפים)

ב. ביטחון (7 סעיפים) - בפרק זה, המחבר שולל את המחשבה המקובלת, כאילו מידת הביטחון באל, כוללת אמונה בכך ש"יהיה טוב".

ג. מוסר והלכה (30 סעיפים) - בפרק זה, מנסח המחבר את עמדתו לפיה אין קיום למוסר אנושי בפני עצמו, אם אינו מושתת על יסודות ההלכה.
:: במהלך דיון זה, הושמטו במהדורות הרשמיות שני סעיפים (כח-כט) הכוללים ביקורת גלויה-למחצה על תנועת המוסר, ואלמוני משורותיה. סעיפים אלו הודפסו בבמות שונות, כמו בספר "חזון האיש", ובמהדורת "אמונה בזמן משבר", בגרסאות שונות במקצת. על דברים אלו של החזון איש, הגיב הרב יחזקאל סרנא, מתלמידי תנועת המוסר: "אם גדול הדור כותב כך אז עלינו לתקן את עצמנו".
::נושא נוסף הנידון באריכות בסוף פרק זה (סעיף ל') הוא נושא אמונת חכמים. המחבר מתמצת את השקפתו בתחום זה בפסקת הפתיחה של סעיף זה, ואחר כך מרחיב בדיון וביסוס העמדה:

ד. תורת המדות (19 סעיפים) - בפרק זה, קובע המחבר, בין היתר, .

ה. הדמיון והשכל (5 סעיפים)

ו. נבואה (3 סעיפים) - פרק זה קטוע באמצעו, בחלק הנדפס התחיל המחבר לשרטט קווים למהותו של קשר נבואי בין היוצר ליצוריו.

==לקריאה נוספת==
* יוסף אברהם וולף, הערות לספר "אמונה וביטחון", בתוך: רבותינו, בני ברק, תשל"ז. עמ' רפג-רפח.
* בנימין בראון, החזון איש - הפוסק, המאמין ומנהיג המהפכה החרדית, ירושלים: מאגנס, תשע"א. (אינדקס, עמ' 942 "חזון איש על אמונה וביטחון").

==קישורים חיצוניים==
* 	
* מתניה שטרנברג, [http://www.otniel.org/show.asp?id=44098 "איך או מה": תפיסת הנבואה של הרב הנזיר והחזון איש] , באתר ישיבת עתניאל.
* 
* [http://taamu.co.il/ספר-אמונה-ובטחון-לחזון-איש סדרת שיעורים ב'אמונה וביטחון'] | הרב בועז שלום | אתר 'טעמו וראו'
*[http://forum.otzar.org/viewtopic.php?t=27851#p285585 דיון על ההשמטות] בפורום אוצר החכמה ([http://forum.otzar.org/download/file.php?id=34596 השמטה א], [http://forum.otzar.org/download/file.php?id=34842 השמטה ב] להורדה)
==הערות שוליים==

קטגוריה:החזון איש
קטגוריה:ספרי 1953
קטגוריה:ספרי מוסר
קטגוריה:ספרי מחשבת ישראל
The Righteous Brothers

The Righteous Brothers (הרייצ'ס ברדרס) היו צמד מוזיקלי אמריקני המורכב מביל מדלי ובובי הטפילד. הצמד ביצע הקלטות שונות בין השנים 1963 עד 1975 ולאחר מכן המשיך להופיע עד מותו של הטפילד ב-2003.

בשנת 2003 הצמד נכנס להיכל התהילה של הרוק אנד רול.

== רקע ==
הקריירה המוזיקלית של מדלי והטפילד החלה בשנת 1962, כאשר החלו לשיר בלהקה "The paramours". בעקבות ההצלחה הראשונית הם חתמו בהמשך על חוזה הקלטות בחברת התקליטים Moonglow Records. במהלך 1963 הצמד הוציא לשווקים שני אלבומים, אשר מתוכם שני שירים זכו להצלחה מתונה - "Little Latin Lupe Lu" ו-"My Babe".

הצמד בחר את השם "Righteous Brothers" לאחר שאחד מהמעריצים שנכח בהופעה שלהם צעק לעברם בסוף המופע "That was righteous, brothers".

במהלך 1965 הצמד הוציא את הלהיט אשר הופק על ידי פיל ספקטור. זה היה אחד מהסינגלים בז'אנר הפופ שזכו להצלחה הרבה ביותר באותה העת, זאת על אף שהשיר לא היה באורך הסטנדרטי של השירים שנוגנו ברדיו בתקופה זו. לפי BMI, הוא השיר המושמע ביותר בתולדות הרדיו עד היום.

ב-1965 הוציא הצמד מספר להיטים נוספים שהופקו על ידי ספקטור, בהם השירים "Just Once in My Life", "Unchained Melody", ו-"Ebb Tide", אשר כולם הגיעו למצעד הבילבורד טופ 10. "Unchained Melody" זכה להצלחה מחודשת ב-1990, כשחזר למעמד של להיט ענק בעקבות שימוש בו בסצנת הריקוד האחרון של סם ומולי בסרט "רוח רפאים".

בשנת 1987 ביצע ביל מדלי בדואט, יחד עם הזמרת ג'ניפר וורנס, את שיר הנושא מהסרט "ריקוד מושחת", "(I've Had) The Time of My Life". הסינגל הפך לרב מכר בינלאומי.

הטפילד מת ממנת יתר של קוקאין ב-5 בנובמבר 2003.

== דיסקוגרפיה ==
=== אלבומי אולפן ===
* 1963: Right Now!
* 1964: Some Blue-Eyed Soul 
* 1965: Just Once in My Life 
* 1965: You've Lost That Lovin' Feelin' 
* 1965: This Is New! 
* 1966: Back to Back 
* 1966: Soul & Inspiration 
* 1966: Go Ahead and Cry 
* 1966: In Action 
* 1967: Sayin' Somethin' 
* 1967: Souled Out 
* 1968: One for the Road 
* 1970: Rebirth 
* 1973: 2 by 2 
* 1974: Give It to the People 
* 1975: Sons of Mrs Righteous 
* 1991: The Reunion 
* 2003: Night with the Righteous Brothers Live

== קישורים חיצוניים ==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חברי היכל התהילה של הרוק אנד רול
קטגוריה:צמדים מוזיקליים אמריקאיים
קטגוריה:להקות שהוקמו בשנת 1962
יד2

יד2 (yad2) הוא אתר אינטרנט ישראלי העוסק בפרסום מודעות לקנייה ומכירה של מוצרים מיד שנייה (כגון מוצרי חשמל, ריהוט, או דברים בחינם), כמו גם לוח רכב, נדל"ן, חיות מחמד, פורטל דרושים ובעלי מקצוע.

==היסטוריה==
סמל האתר עד 2018
האתר נוסד ב-2005 על ידי שון תל, בבעלותה של חברת "קורל-תל בע"מ", בהשקעה של 350 אלף דולר. האתר הפך למותג מוכר וכבר בשנה הראשונה להשקתו פורסמו בו כ-1,000 מודעות חדשות ביום והשתמשו בו עשרות אלפי גולשים ביום. בשנת 2008, רכשה קרן ההשקעות האמריקאית "טייגר הולדינגס" 49% מהאתר לפי שווי של 85 מיליון שקל. ביולי 2010, רכשה חברת וואלה 75% מחברת קורל-תל תמורת 117 מיליון ש"ח, ובנובמבר 2013 רכשה את 25% הנותרים תמורת 50 מיליון ש"ח. 

בשנת 2012, השיק האתר "לוח טרמפים" לפרסום הסעות בתשלום, אך הלוח לא זכה להצלחה.
 
במאי 2014 הושגה הסכמה למכירת חברת "קורל-תל" ל-Axel Springer Digital Classified, מיזם משותף של תאגיד אקסל שפרינגר הגרמני וקרן ההשקעות של ג'נרל אטלנטיק, תמורת כ-800 מיליון ש"ח, סכום הגבוה מעל לפי ארבעה מהסכום בו אלוביץ' רכש את האתר. המכירה הניבה לאילן ישועה, מנכ"ל "וואלה!", בונוס של 12 מיליון ש"ח על פי כתב האישום בתיק 4000 עמד שאול אלוביץ' בקשר עם בנימין נתניהו על מנת לקבל אישור מזורז לעסקה.

בספטמבר 2015 רכש אתר יד2 70% מפורטל דרושים פורטל לחיפוש עבודה.

בשנת 2017, תחקיר של פוליטיקלי קוראת חשף כי באתר מתפרסמים שירותי זנות במסווה של שירותי עיסוי, זאת למרות מחאה כנגד פרסומים כאלו שעלתה בשנת 2011. בעקבות התחקיר, דיון בוועדה לקידום מעמד האישה עסק בנושא וראשי האתר הבטיחו כי יקפידו על אכיפת החוק בנושא ביתר שאת. <ref></ref> מאז, האתר הסיר לצמיתות משירותיו את האפשרות לפרסם שירותי עיסוי.

בשנת 2023 סערת רשת החלה סביב מודעות להשכרת דירות שעלו בפלטפורמה של יד2 מפני שהמודעות הצהירו כי הנכס מיועד לדתיים ושומרים מסורת בלבד, בעקבות כך יד 2 פעלה להסירן.

==מודל עסקי==
האתר מאפשר לכל דורש לפרסם בו חינם מודעה, על פי תבנית שמציע האתר, למכירה או לקנייה של מוצר, כגון דירה, מכונית, ציוד ביתי ועוד. בדרך זו החליף האתר את מודעות הלוח, שהיו מקור הכנסה נכבד (כמיליארד ש"ח בשנה) של העיתונות המודפסת. גולש המעוניין לבצע עסקה מסוגל לתת את המאפיינים הנחוצים לו, כגון סוג המוצר וטווח מחירים, ולקבל את המודעות העונות על מאפיינים אלה. בנוסף למודעות חינם מאפשר האתר פרסום מודעות בתשלום, הזוכות לחשיפה בולטת יותר, ופרסום ללקוחות עסקיים, בעיקר בתחום הנדל"ן והרכב. כמו כן, באתר מופיעות פרסומות.

==קישורים חיצוניים==
* [http://www.yad2.co.il/ אתר יד2]
* 
== הערות שוליים ==

קטגוריה:שירותי אינטרנט ישראליים
קטגוריה:אתרי מסחר אלקטרוני ישראליים
קטגוריה:אתרים מבוססי תוכן משתמש
קטגוריה:וואלה! תקשורת
קטגוריה:חברות ישראליות שעשו אקזיט
קטגוריה:צרכנות בת קיימא
צקאלטובו

צקאלטוּבּוֹ (בגאורגית: წყალტუბო) היא עיירה במחוז אימרתי שבמערב גאורגיה; העיירה מהווה מרכז מנהלתי של נפת צקאלטובו שבמערב המחוז.

צקאלטובו ממוקמת באזור הגבעות הנמוכות שבצפון מישור קולכתי, על גדת הנהר צקאלטובוסצקאלי, בגובה 120 מ' מעל פני הים; העיירה מרוחקת בשבעה קילומטרים מהעיר כותאיסי שמדרום-מזרחהּ. בזמן המפקד שנערך בשנת 2014, אוכלוסיית צקאלטובו מנתה 11,281 נפש.

האקלים בצקאלטובו סובטרופי-לח. הטמפרטורה הממוצעת של החודש הקר ביותר, ינואר, היא 5 מעלות; הטמפרטורה הממוצעת של החודש החם ביותר, אוגוסט, היא 24 מעלות. הכמות השנתית הממוצעת של המשקעים בצקאלטובו הוא 1,700 מילימטרים.

==בריאות ונופש==

צקאלטובו מוכרת כעיירת נופש בזכות מעיינותיה המינרליים החמים, שעשירים ברדון ובקרבונט ומשמשים כמרחצאות מרפא בבריכות שאוגרות את מימיהם; למרות ההרכב שלהם, המים המינרליים זכים וחסרי ריח. טמפרטורת המים נעה בין 33 ל-35 מעלות.

המים המינרליים של צקאלטובו משמשים לטיפולי ספא בנוירופתיה פריפרית, מחלות גפיים, מחלות עור, מחלות דם ולב, הפרעות מטבוליות, הפרעות במערכת האנדוקרינית, מחלות של מערכת הרבייה הנשית, שיגרון, פוליו ושיתוק מוחין.

המערות הקרסטיות שבסמוך לצקאלטובו מיטיבות בזכות מיקרו-האקלים שלהן עם חולי אסתמה, דלקת ריאות, תעוקת לב, היפרטוניה ונוירוזה.

בפארק הנופש של צקאלטובו שתולים עצים ושיחים שמשתייכים ללמעלה מ-150 זנים; בעיירה ישנו אגם מלאכותי, שנוצר בשנות ה-30 של המאה ה-20 על ידי סכירתו של הנהר צקאלטובוסצקאלי.

בתקופת השלטון הסובייטי בצקאלטובו הוקמו תשע בריכות של מים מינרליים ו-19 סנטוריומים ובניינים להשכרת חדרים (פַּנסיונטים); לרווחת החולים והנופשים מרוסיה פעל קו רכבת מהיר מוסקבה-צקאלטובו.

משנת 1993 מרבית הסנטוריומים והפנסיונטים של צקאלטובו מאוכלסים על ידי 9,000 פליטים מהסכסוך הגאורגי-אבחזי.

נכון לשנת 2014 בצקאלטובו פועלים הסנטוריום "אוֹאזיס", הפנסיונט "צקאלטובו", בית המלון "סַכַּרתווֵלוֹ" וכן שלוש מהבריכות של המים המינרליים; בעיירה ישנה מרפאה וגם מכון לחקר אסתמה, אלרגולוגיה ואימונולוגיה קלינית.

==ספורט==

בצקאלטובו פועל מועדון הכדורגל "סַמגוּרַלי", שנוסד בשנת 1945 בשם "מֵדיקי". קבוצת "סמגורלי" צקאלטובו משחקת בליגה הראשונה של גאורגיה (הליגה השנייה בחשיבותה, אחרי ליגת העל); אצטדיון הקבוצה יכול להכיל 12,000 צופים.

== קישורים חיצוניים ==

קטגוריה:גאורגיה: יישובים
קטגוריה:אימרתי
הדג נחש LIVE

הדג נחש LIVE הוא אלבום ההופעה הראשון של "הדג נחש", שיצא בשנת 2008 האלבום מתעד בשני דיסקים את הופעת הלהקה במועדון התיאטרון בתל אביב-יפו. ההופעה שודרה בשידור ישיר בערוץ 24, וכללה את להיטיה הגדולים של הלהקה מ-4 אלבומיהם הקודמים: "המכונה של הגרוב", "לזוז", "חומר מקומי" ו"בעזרת הג'אם". ההופעה כללה הופעות אורח של רבים מן האמנים שעבדו עם הלהקה במהלך השנים, ביניהם יוסי פיין שהפיק את המופע ואת רוב אלבומי הלהקה, אהובה עוזרי וליאורה יצחק.

== רשימת שירים ==

== מבצעים ==
;הדג נחש
* שאנן סטריט - שירה
* גיא מר - שירה, פטיפונים, סמפלר שירה
* שלומי אלון - סקסופון, שירה, חליל אלקטרוני, גיטרה אקוסטית
* דודוש קלמס - קלידים, תכנותי מחשב, סמפלר, כלי הקשה, שירה
* יאיא כהן אהרונוב - באס, גיטרה אקוסטית, תכנותי מחשב, שירה
* "אטרף" משה אסרף - תופים, שירה
* יאיר סלוצקי - טרומבון
* ניר גבע - גיטרה

;אורחים
* ליאורה יצחק - שירה ב"חליפות"
* ג'וני הקטן - ראפ ב"קוסאמאמק (כל המניאק)"
* יוסי פיין - גיטרת בס ב"איזה כיף"
* רוי אדרי - ראפ ב"מהבמה להפציץ"
* אהובה עוזרי - בולבול טרנג ב"שירת הסטיקר"
* גליה ירון - שירה ב"גן התות"
* זוהר עזרא - שירה ב"שבחי ירושלים"
* פי.אר. טרופרז - ראפ ב"להביא את המכה"

קטגוריה:אלבומי הדג נחש
קטגוריה:אלבומי הופעה בעברית
קטגוריה:אלבומי חברת הד ארצי
אייטל פרידריך, נסיך פרוסיה

וילהלם אייתל פרידריך כריסטיאן קרל, נסיך פרוסיה (בגרמנית: Wilhelm Eitel Friedrich Christian Karl von Preußen 7 ביולי 1883 פוטסדאם – 8 בדצמבר 1942 פוטסדאם) היה בנו השני של וילהלם השני, קיסר גרמניה.

==ביוגרפיה==
אייתל פרידריך נולד ב-7 ביולי 1883 בפוטסדאם, לוילהלם השני, קיסר גרמניה ולאוגוסטה ויקטוריה, קיסרית גרמניה ומלכת פרוסיה אחיו וילהלם, נסיך הכתר של גרמניה היה מבוגר ממנו בשנה אחת.

ב-27 בפברואר 1906 התחתן אייתל פרידריך עם סופיה שרלוטה, דוכסית אולדנבורג, בתם של פרידריך אוגוסט השני, הדוכס הגדול של אולדנבורג ואליזבת אנה, נסיכת פרוסיה, אך התגרש ממנה בשנת 1926 ללא ילדים.

בזמן מלחמת העולם הראשונה פיקד כמו אחיו הגדול על כוחות גרמניים ונחשב למודל לאומץ לב, וזכה בצלב הברזל ובפור לה מריט, הוא פיקד בתחילה על כוחות בחזית המזרחית ואחר כך בחזית המערבית. היה אחד מהמפקדים הגרמניים במהלך הקרב על הסום, ואף בקרבות נואשים שונים כגון הקרב השני על המארן.

לאחר המהפכה הגרמנית, שלאחריה איבדה משפחתו את מעמדה, הנהיג תנועת מלוכנות שקראה להחזיר לשלטון את אביו. התנגד אם כי לא בצורה פעילה למשטר הנאצי.

אייתל פרידריך נפטר ב-8 בדצמבר 1942 בפוטסדאם, ונקבר בטקס צנוע בגנים בארמון סנסוסי.

==אילן יוחסין==

==קישורים חיצוניים==

* 

קטגוריה:נסיכי פרוסיה
קטגוריה:וילהלם השני, קיסר גרמניה
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:אבירי מסדר העיט השחור
קטגוריה:מעוטרי צלב הברזל
קטגוריה:האימפריה הגרמנית: אישים
קטגוריה:אבירי מסדר מלטה
קטגוריה:מעוטרי אות מסדר העיט האדום
קטגוריה:מעוטרי מסדר אוסמניה
קטגוריה:גרמנים שנולדו ב-1883
קטגוריה:נפטרים ב-1942
מייקל טרבינו

מייקל אנתוני טרבינו (באנגלית: Michael Anthony Trevino; נולד ב-25 בינואר 1985) הוא שחקן אמריקאי. ידוע בעיקר בשל גילום דמותו של טיילר לוקווד בסדרה "יומני הערפד" ובגילום דמותו בשל קייל ולנטי בסדרה "רוזוול, ניו מקסיקו".

==ביוגרפיה==
טרבינו נולד בעיר מונטבלו, קליפורניה ומאוחר יותר עברה משפחתו לעיר סנטה קלריטה בקליפורניה. אמו ילידת העיר סקטקס במקסיקו ואביו נולד בעיר פרזנו שבקליפורניה למהגרים מקסיקנים.

==קריירה==
בתחילת הקריירה שלו ביצע טרבינו הופעות אורח בסדרות כמו "גבירתי הנשיא", "ללא עקבות", "CSI: מיאמי" ו"בונז". מאוחר יותר הוא גם השתתף בסדרות "מכושפות" ו-"90210".

החל משנת 2009 טרבינו גילם את דמותו של טיילר לוקווד בסדרת הדרמה העל-טבעית "יומני הערפד" ברשת The CW, את תפקיד זה עשה למשך כל שמונה עונותיה של הסדרה עד לסיומה ב-2017. בשנת 2013 שב להופעת אורח בדמותו של טיילר לוקווד בסדרת ההמשך "המקוריים". 

אתר האינטרנט BuddyTV דירג אותו במקום ה-48 ברשימת הגברים הסקסיים בטלוויזיה לשנת 2010, שנה לאחר מכן עלה בדירוג למקום ה-21. ב-2012 דורג במקום ה-38 ברשימה.

החל משנת 2019, משחק טרבינו בסדרת הדרמה והמדע-בדיוני "רוזוול, ניו מקסיקו" של רשת The CW, המבוססת של סדרת הספרים "תיכון רוזוול" מאת הסופרת מלינדה מץ. טרבינו מגלם בסדרה את קייל ולנטי, רופא ובנה של השריף המקומית. 

==פילמוגרפיה==
===קולנוע===
{| class="wikitable"
|+
!שנה
!סרט
!תפקיד
!הערות
|-
|2012
|The Factory
|טד 
|
|-
|2017
|Out of Control 
|בנט קייזר
|
|}

===טלוויזיה===
{| class="wikitable"
|+
!שנה
!סדרה
!תפקיד
!הערות
|-
| rowspan="3" |2005
|סאמרלנד
|טום 
|פרק: "I Am the Walrus"
|-
|מכושפות
|אלאסטיר
|פרק: "Malice in Wonderland"
|-
|גבירתי הנשיא
|קווין
|פרק: "Rubie Dubidoux and the Brown Bound Express"
|-
| rowspan="6" |2006
|ללא עקבות
|קרטר קולינס
|פרק: "White Balance"
|-
|נמלטים
|שוטר
|פרק: "Otis"
|-
|פשע מן העבר
|זאק
|פרק: "Rampage"
|-
|CSI: מיאמי
|מת'יו באטרה
|פרק: "Come as You Are"
|-
|בונז
|גרהאם הסטינגס
|פרק: "The Headless Witch in the Woods"
|-
|Cow Belles
|ג'קסון מיד
|סרט מקורי של ערוץ דיסני
|-
|2007
|קיין
|ג'יימי וגה
|תפקיד ראשי; 13 פרקים
|-
|2008-2007
|הנובוריצ'ים 
|ברנט
|5 פרקים
|-
|2008
|90210
|אוזי קרדוזה
|3 פרקים
|-
| rowspan="4" |2009
|CSI
|דייב הנקל
|פרק: "Turn, Turn, Turn"
|-
|המנטליסט
|ברנדון פאלטון
|פרק: "A Dozen Red Roses"
|-
|CSI: ניו יורק
|גווין סקידמור
|פרק: "Prey"
|-
|Love Finds a Home
|ג'ושוע קויל
|סרט טלוויזיה של הולמרק
|-
|2017-2009
|יומני הערפד
| rowspan="2" |טיילר לוקווד
|תפקיד ראשי (עונות 6-1)
תפקיד אורח (עונות 8-7); 143 פרקים
|-
|2013
|המקוריים
|2 פרקים
|-
|2017
|Sunset Park
|ג'ינו
|סרט טלוויזיה של טובי
|-
|2019-הווה
|רוזוול, ניו מקסיקו
|קייל ולנטי
|תפקיד ראשי (3 עונות); 39 פרקים
|}

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא מקסיקני
קטגוריה:זוכי פרס בחירת הנוער
קטגוריה:אמריקאים שנולדו ב-1985